تورکیه تشقی ایشلر وزیری مولود چاووش اوغلی امریکا قوشمه ایالتلری تشقی ایشلر وزیری انتونی بلینکن بیلن تیلفون آرقه لی سوزلشدی.
تورکیه جمهوریتی تشقی ایشلر وزیرلیگی تامانیدن بیریلگن بیاناتده بیلدیریلیشیچه چاووش اوغلی بیلن بلینکن افغانستانده گی وضعیت نی تیلگه آلگن.
امریکا قوشمه ایالتلری تشقی ایشلر وزیرلیگی سوزچیسی نید پرایس ایسه سوزلشوو بیلن تیگیشلی بیرگن یازمه بیاناتده شولرنی ایتدی:
"بلینکن تورکیه تشقی ایشلر وزیری مولود چاووش اوغلی بیلن تیلفون ارقه لی صحبت قیلدی. سوزلشووده افغانستانده دوام ایتیب تورگن اوز ارا همکارلیگیمیز و وطنداشلریمیز، متفقلریمیز و اورتاقلریمیزنینگ امنیتلی بیر شکلده تخلیه قیلینیشینی تامین ایتیش اوچون آلیب باریلگن اورونیشلر تیلگه آلیندی" دیب ایتدی.
بلینکن هم تویتر آرقه لی چاووش اوغلی بیلن تیلفون ارقه لی سوزلشگن لیگینی معلوم قیلیب شولرنی بیان ایتدی:
"تورکیه مهم بیر ناتو متفقی و منطقه ده مهم بیر اورتاق" دیب یازدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
